|  |
| --- |
| PATVIRTINTA  Ignalinos r. Didžiasalio „Ryto“ gimnazijos direktoriaus  2022 m. gruodžio d. įsakymu Nr. V- |

**IGNALINOS R. DIDŽIASALIO „RYTO“ GIMNAZIJOS**

**UGDYMO KARJERAI PASLAUGŲ TEIKIMO**

**TVARKOS APRAŠAS**

**I. BENDROSIOS NUOSTATOS**

1. Ugdymo karjerai paslaugų teikimo tvarkos aprašas (toliau – Aprašas) nustato ugdymo karjerai paslaugų teikimo tvarką gimnazijoje, atsakingus už ugdymo karjerai paslaugų teikimą asmenis ir jų funkcijas, ugdymo karjerai paslaugų teikimo tvarką ir ugdymo karjerai komandos veiklos koordinavimą.
2. Ugdymo karjerai tikslas – sudaryti sąlygas mokiniams/ ugdytiniams ugdytis karjeros kompetencijas, būtinas sėkmingam mokymosi krypties, profesijos ir/ar darbinės veiklos pasirinkimui, perėjimui iš mokymo aplinkos į darbinę aplinką, tolesnei profesinei raidai ir mokymuisi visą gyvenimą. Ugdymas karjerai turėtų apimti keturias esmines sritis: savęs pažinimo, karjeros galimybių pažinimo, karjeros planavimo ir įgyvendinimo.
3. Siekiama, kad mokiniai/ugdytiniai:
   1. pažintų karjerai svarbias asmenybės charakteristikas, socialinę aplinką ir socialinių vaidmenų įvairovę;
   2. rastų ir efektyviai naudotų karjeros informaciją bei pasinaudotų mokymosi visą gyvenimą galimybėmis, remdamiesi išsamiu savęs ir darbo pasaulio pažinimu, priimtų adekvačius karjeros sprendimus;
   3. remdamiesi asmenine ateities vizija, keltų karjeros tikslus;
   4. mokymosi ir laisvalaikio veiklose taikytų ir tobulintų karjerai svarbiausias bendrąsias kompetencijas;
   5. būtų pasirengę sėkmingai pereiti į kitą karjeros (mokymosi ar darbo) aplinką.
4. Ugdymo karjerai darbo grupės uždaviniai:
   1. suteikti mokiniams/ugdytiniams galimybes pažinti save, įvertinti ir aptarti individualias savybes, galinčias įtakoti karjeros pasirinkimą;
   2. teikti informaciją apie švietimo sistemą, aukštosiose mokyklose, profesinio rengimo centruose vykdomas studijų ar mokymo programas, mokymo formas, trukmę, priėmimo taisykles, mokymosi sąlygas;
   3. organizuoti profesinį veiklinimą – veiklas, kuriose ugdytiniams padedama aktyviai pažinti įvairias užimtumo sritis, profesijų ypatumus ir karjeros galimybes, kaupti darbo patirtį, ugdytis profesinę motyvaciją.
   4. teikti rekomendacijas klasių vadovams, mokytojams dalykininkams, ikimokyklinio ir priešmokyklinio ugdymo mokytojams ir kitiems gimnazijos darbuotojams dėl ugdymo karjerai temų įtraukimo į ugdymo turinį;
   5. organizuoti individualias ir/ar grupines konsultacijas mokiniams/ugdytiniams ir/ar jų tėvams (globėjams) ugdymo karjerai klausimais;
   6. įvertinti individualias mokinių karjeros galimybes, padėti priimti motyvuotą sprendimą dėl tinkamumo konkrečiai profesijos sričiai; ugdyti gebėjimą planuoti ir realizuoti iškeltus gyvenimo ir karjeros tikslus, priimti savo karjeros sprendimus;
   7. kaupti ir nuolat atnaujinti informaciją apie karjeros galimybes, studijų formas, darbo rinką,
   8. organizuoti įvairias veiklas, susijusias su karjeros pažinimu (ekskursijos, susitikimai su įvairių sričių specialistais ir pan.);
   9. nuolat tobulinti dalykines kompetencijas, padedančias tinkamai konsultuoti mokinius/ ugdytinius, jų tėvus (globėjus), mokytojus ugdymo karjerai klausimais.
5. Šiame Apraše vartojamos sąvokos:
   1. **Ugdymo karjerai darbo grupė –** darbo grupė, kuri organizuoja ugdymą karjerai ir jo sklaidą gimnazijoje;
   2. **Ugdymas karjerai** – veikla, apimanti žinių apie švietimo sistemą (priėmimo taisykles ir mokymosi sąlygas, studijų programas, jų turinį, trukmę, formas ir kt.), specialybių ir profesijų pažinimą (turinį, ypatumus ir reikalavimus), darbo rinką (profesijų pasaulį, darbo jėgos paklausą ir pasiūlą bei kt.) ir profesinės karjeros galimybių teikimą;
   3. **Ugdymo karjerai pagalba** – pagalba mokiniams/ugdytiniams ir/ar jų tėvams (globėjams) renkantis jiems ir/ar vaikams (globotiniams) mokymosi profilį ar profesiją atsižvelgiant į jų individualias savybes (interesus, gebėjimus, polinkius), konkrečių profesijų ypatumus bei mokymosi, studijų ir darbo galimybes.
6. Aprašas parengtas ir ugdymas karjerai mokykloje vykdomas vadovaujantis Lietuvos Respublikos švietimo įstatymu, Profesinio mokymo įstatymu, Lietuvos Respublikos švietimo ir mokslo ministro 2011 liepos 21 d. įsakymu Nr. V-1392 „Dėl Lietuvos Respublikos švietimo ir mokslo ministro 2006 m. birželio 30 d. įsakymo Nr. ISAK-1387 „Dėl vidurinio ugdymo programos aprašo patvirtinimo“ pakeitimo“, Lietuvos Respublikos švietimo ir mokslo ministro ir Lietuvos respublikos socialinės apsaugos ir darbo ministro 2012 m. liepos 4 d. įsakymu Nr. V-1090/A1-314 „Dėl Profesinio orientavimo vykdymo tvarkos aprašo patvirtinimo“, Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ ir kitais galiojančiais teisės aktais bei mokyklos darbo tvarką reglamentuojančiais dokumentais.

**II. ATSAKINGI ASMENYS IR JŲ FUNKCIJOS**

1. Ugdymo karjerai darbo grupės sudėtį įsakymu tvirtina gimnazijos direktorius.
2. **Ugdymo karjerai darbo grupė:**
   1. remdamasi švietimo ir mokslo ministro patvirtintais ugdymo karjerai dokumentais rengia veiklos planą;
   2. atsako už ugdymo karjerai sklaidą gimnazijoje ir už jos ribų;
   3. bendradarbiauja su ugdymą karjerai teikiančiomis organizacijomis;
   4. organizuoja ugdymo karjerai renginius mokiniams/ugdytiniams, gimnazijos bendruomenei, tėvams (globėjams);
   5. atsako už ugdymo karjerai medžiagos kaupimą ir nuolatinį atnaujinimą;
   6. užtikrina informacijos apie ugdymo karjerai veiklų sklaidą;
   7. nuolat dalyvauja kvalifikacijos kėlimo ir kompetencijų tobulinimo renginiuose, susijusiuose su ugdymu karjerai.
3. **Dalykų mokytojai** teikia informaciją apie su savo dalyku susijusias specialybes.
4. **Klasių vadovai:**
   1. bendradarbiauja su ugdymo karjerai darbo grupe;
   2. stebi, informuoja, konsultuoja auklėjamosios klasės mokinius ir/ar jų tėvus (globėjus) ugdymo karjerai klausimais;
   3. kelia kvalifikaciją tobulindami ugdymo karjerai organizavimui reikalingas kompetencijas.
5. **Tėvai (globėjai)** domisi savo vaikų (globotinių) gebėjimais ir polinkiais, tolesnio mokymosi, karjeros galimybėmis, bendradarbiauja su ugdymo karjerai darbo grupe, klasių vadovais ir dalykų mokytojais.
6. **Mokiniai** stengiasi bendradarbiaudami su ugdymo karjerai darbo grupe, dalykų mokytojais, klasių vadovais ir tėvais (globėjais) pažinti savo polinkius ir plėtoti gabumus, numatyti galimas karjeros perspektyvas ir galimybes.

**III. UGDYMO KARJERAI PASLAUGŲ TEIKIMO TVARKA**

1. Ugdymo karjerai paslaugos teikiamos tokia tvarka:
2. **Ikimokyklinio ir priešmokyklinio ugdymo mokytojai:**
   1. ugdytinius supažindina su jų socialinėje aplinkoje esančių profesijų atstovais, skatina pažinti profesijų skirtumus, ugdo mokinių/ugdytinių savęs pažinimo kompetencijas.
3. **Dalykų mokytojai:**
   1. 1–4 klasių mokinius supažindina su jų socialinėje aplinkoje esančių profesijų atstovais, skatina pažinti profesijų skirtumus, ugdo mokinių savęs pažinimo kompetencijas;
   2. 5–8 klasių mokiniams teikia pažintinę informaciją apie specialybes, mokymosi ir studijų galimybes, profesijas;
   3. Ig–IVg klasių mokiniams teikia tikslinę informaciją apie specialybių ir profesijų turinį, ypatumus ir reikalavimus;
   4. Mokiniams teikia informaciją susijusią su karjeros ugdymu, supažindina su savo specialybe, informuoja apie su ja susijusius ugdymo dalykus renkantis mokymosi kryptį.
4. **Klasių vadovai:**
   1. 1–4 klasių mokinius skatina pažinti socialinę aplinką, tyrinėti veiklų įvairovę, jausti poreikį išmokti mokytis, domėtis profesijomis ir žmonių karjeromis, siekti veikti tikslingai, siekti sąmoningai, savarankiškai ir atsakingai apsispręsti kasdienėse situacijose, planuoti kasdienes veiklas, sėkmingai adaptuotis ir veikti gimnazijoje, jų tėvus (globėjus) supažindina su vaikų (globotinių) pasiekimais;
   2. 5–Ig klasių mokiniams, jų tėvams (globėjams) teikia pažintinę informaciją apie specialybes, mokymo ir studijų sistemą, supažindina su ugdymo karjerai komandos teikiamomis paslaugomis, ugdymo karjerai šaltiniais ir institucijomis;
   3. IIg–IVg klasių mokiniams, jų tėvams (globėjams) teikia tikslinę informaciją apie specialybes, mokymo ir studijų sistemą, ugdymo karjeros grupės teikiamomis paslaugomis, ugdymo karjerai šaltiniais ir institucijomis;
5. **Ugdymo karjerai darbo grupė:**
   1. Organizuoja ugdymo karjerai procesą (renginiai, susitikimai, išvykos, parodos)
   2. 1–4 klasių mokiniams, klasių auklėtojams, tėvams (globėjams) teikia pagrindinę informaciją, susijusią su savęs pažinimo kompetencijų ugdymu, profesijų, esančių artimiausioje socialinėje aplinkoje, pažinimu;
   3. 5–8 klasių mokiniams, klasių auklėtojams, tėvams (globėjams) teikia pažintinę informaciją apie specialybes, mokymosi ir studijų galimybes, darbo rinką;
   4. Ig–IVg klasių mokiniams, klasių auklėtojams, tėvams (globėjams) teikia tikslinę informaciją apie specialybių ir profesijų turinį, ypatumus ir reikalavimus, mokymosi ir studijų galimybes, priėmimo sąlygas ir kitą informaciją, supažindina su informacijos paieškos svetainėmis.
   5. dalykų mokytojams, ikimokyklinio ir priešmokyklinio ugdymo mokytojams teikia informaciją apie specialybes ir su jomis susijusiais klausimais;
   6. organizuoja ir atlieka apklausas, tyrimus, testus ir pristato jų rezultatus per Mokytojų tarybos (ar kitų darbo grupių) posėdžius;
   7. organizuoja įvairias su ugdymu karjerai susijusias veiklas už gimnazijos ribų;
   8. darbo grupės nariai tobulina dalykines ir asmenines kompetencijas dalyvaudami kvalifikacijos tobulinimo renginiuose;
   9. suteikia mokiniams galimybę rasti spausdintinę informaciją apie karjeros galimybes (lankstinukai, žurnalai) bei gauti individualią konsultaciją karjeros planavimo klausimais.

**IV. VEIKLOS KOORDINAVIMAS**

1. Ugdymo karjerai veiklą gimnazijoje organizuoja ugdymo karjerai darbo grupė, sudaryta direktoriaus įsakymu.
2. Ugdymo karjerai darbo grupė už savo veiklą atsiskaito direktoriaus pavaduotojui ugdymui.
3. Ugdymo karjerai darbo grupė rugsėjo mėnesį rengia metinį veiklos planą.

**V. BAIGIAMOSIOS NUOSTATOS**

1. Su ugdymo karjerai paslaugų teikimo tvarka gimnazijoje mokiniai ir jų tėvai (globėjai) supažindinami klasės valandėlių ar klasės tėvų (globėjų) susirinkimų metu.
2. Informacija apie ugdymą karjerai pateikiama gimnazijos tinklapyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_